CELEX: 62011CN0109
Language: lv
Date: 2011-03-03 00:00:00
Title: Lieta C-109/11: Prasība, kas celta 2011. gada 3. martā — Eiropas Komisija/Čehijas Republika

28.5.2011   
            
            
               LV
            
            
               Eiropas Savienības Oficiālais Vēstnesis
            
            
               C 160/11
            
         Prasība, kas celta 2011. gada 3. martā — Eiropas Komisija/Čehijas Republika
   (Lieta C-109/11)
   2011/C 160/11
   Tiesvedības valoda — čehu
   
      Lietas dalībnieki
   
   
      Prasītāja: Eiropas Komisija (pārstāvji — K. Walker un D. Triantafyllou)
   
      Atbildētāja: Čehijas Republika
   
      Prasītājas prasījumi:
   
   
               —
            
            
               atzīt, ka, atļaujot personām, kas nav nodokļu maksātājas, kļūt par PVN grupas biedriem, Čehijas Republika nav izpildījusi Padomes 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu (1) 9. un 11. pantā paredzētos pienākumus;
            
         
               —
            
            
               piespriest Čehijas Republikai atlīdzināt tiesāšanās izdevumus.
            
         
      Pamati un galvenie argumenti
   
   Saskaņā ar Direktīvas 2006/112/EK 9. panta 1. punktu “nodokļa maksātājs” ir jebkura persona, kas patstāvīgi jebkurā vietā veic jebkuru saimniecisku darbību, neatkarīgi no šīs darbības mērķa vai rezultāta. Šīs direktīvas 11. pantā ir paredzēts, ka, apspriedusies ar padomdevēju komiteju pievienotās vērtības nodokļa jautājumos (turpmāk tekstā — “PVN komiteja”), katra dalībvalsts par vienu nodokļa maksātāju var uzskatīt personas, kuras veic uzņēmējdarbību attiecīgās dalībvalsts teritorijā un kuras, kaut arī juridiski patstāvīgas, ir cieši saistītas cita ar citu finansiālām, saimnieciskām un organizatoriskām saitēm.
   Pēc Komisijas domām, atļaujot personām, kas nav nodokļu maksātājas, kļūt par PVN grupas biedriem saskaņā ar Direktīvas 2006/112/EK 11. pantu, Čehijas Republika nav izpildījusi Direktīvas 2006/112/EK 9. un 11. pantā paredzētos pienākumus.
   
      (1)  OV L 347, 1. lpp.